LAOAG CITY – Dakkel ti panagdudua ti pamilya ti maysa nga Overseas Filipino Worker idiay Dubai, United Arab Emirates iti pudno a rason ti nakatayan na.
Segun kenni Mr Joseph Suguitan, kabsat ti biktima a ni Willie Suguitan, 36, addaan ti asawa, taga Sarrat, Ilocos Norte ken maysa nga OFW idiay Dubai nga nakigtot da laengen idi naammuan da a natay ti kabsatna gapu ti abdominal infection.
Kuna ni Suguitan idi Nobyembre 30 ket nai-confine iti ospital idiay Dubai ti kabsat na gapu ti sakit nga hernia rason a dimmalan ti operasyun.
Ngem ti pagsiddaawan da ket no apay nga immabot ti pito nga aldaw sakbay a nagsubli ti poot ti biktima kalpasan a natudukan ti anaesthesia.
Inbatad ni Joseph, kalpasan ti tallo nga aldaw ket naoperaan met laeng ti kabsatna ngem idi Disyembre 30 tay napan a tawen ket naideklara nga natay ni Willie Suguitan ken inbatad ti doktor iti ospital idiay Dubai nga ti rason ti nakatayan na ket abdominal infection ken saan ketdi a ti sakit na nga hernia wenno luslus.
Gapu iti daytoy ket kidkiddawen ti pamilya Suguitan ti tulong ti gobyerno tapno ma-utopsiya ti bangkay ni Willie Suguitan.
Manamnama nga agdisso ti eroplano nga mangitulod iti bangkay ti biktima iti Laoag International Airport iti umaynga aldaw ti Domingo.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn